**OPIS STAVBY**

Predmetom zákazky je uskutočnenie výkonu stavebného dozoru v rámci investičnej akcie *„Rekonštrukcia SOŠ služieb a lesníctva Banská Štiavnica – moderná vzdelávacia infraštruktúra pre lesníctvo 21. storočia“*.

Stavba sa skladá z častí:

a) Objekt A – Škola – opatrenia na zníženie energetickej náročnosti budovy

b) Objekt Spojovacia chodba – novostavba objektu

c) Objekt Telocvičňa - výmena športového povrchu

d) Multifunkčné ihrisko – výstavba

Miesto stavby: Obec Banská Štiavnica, okres Banská Štiavnica, Kolpašská 9, parcelné čísla, KN-C:

a) 5385/2, 5390/2, 5390/6, 5390/7 – objekt A škola,

b) 5386/1, 5387 – spojovacia chodba,

c) 5386/6 – telocvičňa,

d) 5389, 5390/1, 5404/6 – multifunkčné ihrisko

Dielo je podrobne vymedzené:

a) dokumentáciou na stavebné povolenie s náležitosťami dokumentácie na realizáciu stavby (DSP a DRS) s názvom: Zlepšenie vzdelávacej a odbornej infraštruktúry v SOŠ, vyhotovenou projektantom Orbita Motors, a.s. Ing. arch. Peter Varga Autorizovaný architekt SKA – 0254AA, Bohrova 1, 851 01 Bratislava;

b) dokumentáciou na stavebné povolenie s názvom: Spojovacia chodba, vyhotovenou projektantom Ing. Peter Ivanič, I. Krasku 15, Banská Štiavnica;

c) projektom stavby pre ohlásenie drobných stavebných úprav s názvom: Výmena športového povrchu v telocvični pri SOŠ služieb a lesníctva, vyhotovenou projektantom Ing. Vladimír Kmeť;

d) projektom stavby pre stavebné povolenie: Multifunkčné ihrisko v areáli pri SOŠ služieb a lesníctva v Banskej Štiavnici, vyhotovenou projektantom Ing. Vladimír Kmeť, Ving s.r.o., 9. mája 14, 974 01 Banská Bystrica.

Na realizáciu diela (resp. dotknutej časti diela) boli vydané nasledovné povolenia a doklady:

a) Stavebné povolenie č. 2909/2017/Výst.

Stavebné povolenie č. 2530/2020/Výst. (predĺženie lehoty)

b) Stavebné povolenie č. 2404/2017/Výst.

Stavebné povolenie č. 1837/2021/Výst. (predĺženie lehoty)

c) Ohlásenie

d) Stavebné povolenie č. 985/2022/Výst.

Predmetom riešenia je „Stredná odborná škola služieb a lesníctva, SO-01–Objekt „A“, Strednej odbornej školy služieb a lesníctva v Banskej Štiavnici“, jestvujúcej stavby v Banskej Štiavnici. V rámci obnovy objektu sa bude realizovať zateplenie fasády stavby, výmena výplní otvorov a obnova strešného plášťa. Tieto zmeny sa uskutočnia na jestvujúcej stavbe, ktorá bola kolaudovaná cca v 80–tých rokoch 20.tého storočia. Využitie stavby sa navrhovanou obnovou objektu nemení.

Projekt rieši novostavbu spojovacej chodby medzi jestvujúcimi objektmi školy a telocvične v areáli Strednej odbornej školy služieb a lesníctva, Kolpašská 9, Banská Štiavnica. Objekt spojovacej chodby je situovaný na úrovni 1.NP a je riešený ako samostatný dilatačný celok.

Objekt Telocvičňa stavba s názvom „Výmena športového povrchu v telocvični pri SOŠ služieb a lesníctva“ je zameraný na vytvorenie nového športového vyžitia pre študentov Strednej odbornej školy služieb a lesníctva v Banskej Štiavnici. Hlavným cieľom projektu je celkovo zveľadiť vzhľad, zlepšiť pohybovú aktivitu študentov strednej školy, zefektívniť tréningový proces športovcov a doplniť nové športové vyžitie.

Projekt v časti „Multifunkčné ihrisko v areáli pri SOŠ služieb a lesníctva v Banskej Štiavnici“ je zameraný na vytvorenie nového športového ihriska pre študentov školy. Multifunkčné ihrisko bude osadené na existujúcej spevnenej ploche. Existujúce betónové panely sa odstránia a vytvorí sa oporný múr z debniacich tvárnic s lemovaním s betónových obrubníkov. Osadí sa umelý športový povrch, lemovanie DT a obrubníkov a nové oplotenie a mantinelov ihriska v pôvodných rozmeroch ihriska. Rozmer hracej plochy ihriska bude 21 x 12 m, pričom celková plocha ihriska vrátane bránkovísk bude 259 m².